
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

  U   I M E    R E P U B L I K E    H R V A T S K E

R J  E Š E N J E

Trgovački sud u Rijeci, OIB: 88785964957 po sucu pojedincu Nataši Malvich, odlučujući o zahtjevu Financijske agencije, Regionalni centar Rijeka, F. Kurelca 8 za provedbu skraćenog stečajnog postupka nad dužnikom UDRUGA ZA EDUKACIJU I SAVJETOVANJE "DLAN" Rijeka, Bože Starca Jurićeva 21, OIB: 21033210313, Registarski broj: 08003880, dana 18. siječnja 2018.,

r i j e š i o    j e

	I.	Otvara se skraćeni stečajni postupak nad dužnikom UDRUGA ZA EDUKACIJU I SAVJETOVANJE "DLAN" Rijeka, Bože Starca Jurićeva 21, OIB: 21033210313, Registarski broj: 08003880.

	II.	Stečajni postupak otvoren je dana 18. siječnja 2018. u 15 sati i 00 minuta, kada je ovo rješenje objavljeno na mrežnoj stranici e-Oglasna ploča suda.  

	III.	Za stečajnog upravitelja imenuje se Mladen Novaković iz Pule, Štinjan, Baližerka 44, OIB: 28857584241.

	IV.	Zaključuje se skraćeni stečajni postupak nad dužnikom UDRUGA ZA EDUKACIJU I SAVJETOVANJE "DLAN" Rijeka, Bože Starca Jurićeva 21, OIB: 21033210313, Registarski broj: 08003880.

V.	Nakon pravomoćnosti ovoga rješenja, dužnik će se brisati iz Registra udruga.

Obrazloženje
 	Financijska agencija, Regionalni centar Rijeka (dalje: FINA) podnijela je ovome sudu 26. rujna 2017. zahtjev za provedbu skraćenog stečajnog postupka nad dužnikom UDRUGA ZA EDUKACIJU I SAVJETOVANJE "DLAN" Rijeka, Bože Starca Jurićeva 21, OIB: 21033210313, Registarski broj: 08003880, temeljem odredbe čl. 429. Stečajnog zakona (dalje: SZ-a, Narodne novine broj 71/15).
	Nakon uvida u registar udruga, sud je na mrežnoj stranici e-Oglasne ploče suda 11. listopada 2017. objavio oglas kojim su pozvane osobe ovlaštene za zastupanje dužnika po zakonu dostaviti javnobilježnički ovjerovljeni popis imovine i obveza dužnika na propisanom obrascu sukladno čl. 430., 17. i 13. SZ-a te pozvani dužnikovi vjerovnici sukladno čl. 430. i 431. SZ-a predložiti otvaranje stečajnog postupka nad dužnikom te predujmiti sredstva za namirenje troškova postupka, uz upozorenje na pravne posljedice nepodnošenja istoga. 
	Zastupnik dužnika po zakonu nije u zakonskom roku od objave oglasa podnio sudu javnobilježnički ovjerovljen popis imovine i obveza na propisanom obrascu. U ostavljenom roku vjerovnik VIPnet d.o.o. Zagreb je podnio prijedlog za otvaranje stečajnog postupka, ali nije postupio po Zaključku ovog suda od 5. prosinca 2017. i predujmio sredstva za namirenje troškova postupka.
	Kako dakle osobe ovlaštene za zastupanje dužnika po zakonu nisu u roku od 15 dana podnijele popis imovine i obveza dužnika te kako je u roku od 45 dana jedan vjerovnik predložio otvaranje stečajnog postupka ali istovremeno nije predujmio sredstva za namirenje troškova postupka, smatra se da je dužnik nesposoban za plaćanje. 
	Valjalo je stoga, a temeljem odredbe čl. 431. SZ-a, odlučiti kao u izreci rješenja. 
	Stečajni upravitelj izabran je primjenom odredbe čl. 432. SZ-a.
	
Rijeka, 18. siječnja 2018.

sudac
Nataša Malvich

UPUTA O PRAVNOM LIJEKU:
	Protiv rješenja dopuštena je žalba u roku od osam dana od dostave ovoga rješenja. Žalba se podnosi pisanim putem u tri primjerka ovome sudu, a o žalbi odlučuje Visoki trgovački sud Republike Hrvatske.

